EkBass/fiwiki-20250220-pages-articles huggingface dataset:
El Oro

thumb|300px|El Oron provinssin sijainti Ecuadorin kartalla El Oro on Ecuadorin eteläisin rannikkomaakunta. Alue on yksi maailman tärkeimmistä banaanintuotantoalueista ja sen pääkaupunki on Machala. El Oron pinta-ala on 5 988 neliökilometriä ja asukkaita siellä oli vuonna 2010 yli 600 000. El Oro on jaettu 14 kantoniin. * Arenillas (Arenillas) * Atahualpa (Paccha) * Balsas (Balsas) * Chilla (Chilla) * El Guabo (El Guabo) * Huaquillas (Huaquillas) * Las Lajas (La Victoria) * Machala (Machala) * Marcabelí (Marcabelí) * Pasaje (Pasaje) * Piñas (Piñas) * Portovelo (Portovelo) * Santa Rosa (Santa Rosa) * Zaruma (Zaruma) == Lähteet == == Aiheesta muualla == *
Abdalá Bucaram

Abdalá Jaime Bucaram Ortiz (s. 20. helmikuuta 1952 Guayaquil) on ecuadorilainen asianajaja ja poliitikko, joka toimi maansa presidenttinä elokuusta 1996 helmikuuhun 1997. Hän oli juoksija vuoden 1972 olympiajoukkueessa ja Guayaquilin pormestari. Bucaramin setä Assam Bucaram oli vasemmistopopulistisen puolueen Concentración de Fuerzas Populares, CFP, puheenjohtaja, mikä sai Abdalá Bucaraminkin kiinnostumaan politiikasta. Hänen sisarensa Martha Bucaram oli naimisissa presidentti Jaime Roldós Aguileran kanssa, mutta he molemmat kuolivat lento-onnettomuudessa 1981. Bucaramin puolue otti nimen "roldosista" Roldós Aguileran mukaan. Bucaram valittiin 1996 Ecuadorin presidentiksi. Hän kutsui itseään nimellä "El Loco", "Hullu", ja julkaisi CD:n nimeltä El loco que ama. Hän haukkui entistä presidenttiä aasiksi ja pahoitteli sitten loukanneensa aaseja. Häntä syytettiin miljoonien kavaltamisesta presidentinvirassa ja hän joutui luopumaan presidentin virastaan 1997 kun parlamentti erotti hänet syyttäen häntä mielenvikaiseksi. Nykyään hän on maanpaossa Panamassa paossa korruptiosyytteitä. == Lähteet == ==Aiheesta muualla== * http://www.cidob.org/es/documentacion/biografias_lideres_politicos/america_del_sur/ecuador/abdala_bucaram_ortiz Luokka:Ecuadorin presidentit Luokka:Vuonna 1952 syntyneet Luokka:Elävät henkilöt
Avianca Costa Rica

Avianca Costa Rica on Costa Rican kansallinen lentoyhtiö, joka perustettiin vuonna 1946 nimellä Lacsa (Lineas Aereas Costarricenses SA). Se liitettiin vuonna 1999 Grupo TACAan, jolloin se toimi nimellä TACA Costa Rica. Avianca osti Grupo TACAn maaliskuussa 2013. Siitä lähtien yhtiö on ollut Avianca Holdingsin omistuksessa ja toiminut nykyisellä nimellään. == Lähteet == Luokka:Costaricalaiset lentoyhtiöt Luokka:Kansalliset lentoyhtiöt
Aeronica

Aeronica (Aerolineas Nicaragüenses) oli Nicaraguan kansallinen lentoyhtiö. Yhtiö perustettiin vuonna 1981, mutta on vuodesta 1992 osa keskiamerikkalaista Grupo TACAa. Aeronica lensi sekä kotimaan että kansainvälisiä lentoja Guatemalaan, El Salvadoriin, Hondurasiin, Costa Ricaan, Panamaan, Kuubaan, Meksikoon ja Yhdysvaltoihin. Aeronican IATA-koodi oli RL, ICAO-koodi ANI ja kutsukoodi Aeronica. Luokka:Nicaragualaiset lentoyhtiöt Luokka:Entiset lentoyhtiöt
Aviateca

Aviateca oli Guatemalan kansallinen lentoyhtiö. Yhtiö on nykyään osa Avianca Groupia. Yhtiön IATA-koodi oli GU, ICAO-koodi oli GUG ja kutsukoodi oli Aviateca. ==Historia== Lentoyhtiö perustettiin 14. maaliskuuta 1945 nimellä Empresa Guatemalteca de Aviacion S. A., ja nimeä lyhennettiin myöhemmin Aviatecaksi. Yhtiö myodostettiin vuonna 1929 perustetun Aerovias de Guatemala -lentoyhtiön seuraajaksi. Aviateca aloitti toimintansa maaliskuussa 1946. Valtio hankki yhtiön omistukseensa, mutta vuonna 1989 se liittyi TACA:n johtamaan Airline Alliance of Central America -allianssiin ja samalla yhtiötä yksityistettiin. Paikallisväestö kutsui yhtiön lentokoneita "las papayas voladores" (lentävät papaijat) koska koneiden alaosa oli maalattu punaoranssilla. ==Onnettomuudet== * 27. huhtikuuta 1977 Aviatecan Convair 240 syöksyi maahan Guatemala Cityn lähellä. Kaikki koneessa olleet 28 henkilöä kuolivat. * 9. elokuuta 1995 yhtiön Boeing 737-200 syöksyi maahan San Salvadorin lentokentän lähellä huonossa säässä. Koneessa oli 65 henkilöä ja kaikki kuolivat onnettomuudessa. ==Aiheesta muualla== * TACA Luokka:Entiset lentoyhtiöt Luokka:Guatemalalaiset lentoyhtiöt
Excelsior Rotterdam

Excelsior Rotterdam on jalkapalloseura Kralingen-Crooswijkin kaupunginosasta Rotterdamista. Joukkue pelaa kaudella 2022–2023 Alankomaiden korkeimmalla sarjatasolla Eredivisiessä. Parhaimmillaan se on Eredivisiessä sijoittunut yhdeksänneksi kaksi kertaa 1980-luvun alkupuolella. Seura on perustettu 23. heinäkuuta 1902 ja tunnettiin aikaisemmin nimellä Rotterdamse Voetbal en Atletiek Vereniging Excelsior. Excelsior teki yhteistyötä Eredivisien rotterdamilaisjoukkueen, suurseura Feyenoordin kanssa. Feyenoord lainasi pelaajiaan Excelsiorin käyttöön reservijoukkueen tavoin. Yhteistyö loppui vuonna 2005. == Saavutuksia == * Eerste Divisien voitto 1973–1974, 1978–1979 ja 2005–2006 == Merkittäviä entisiä pelaajia == * George Boateng / * Winston Bogarde * David Connolly * Royston Drenthe * Salomon Kalou * Robin van Persie * Gaston Taument == Aiheesta muualla == * Virallinen sivu Luokka:Alankomaalaiset jalkapalloseurat Luokka:Rotterdamin urheilu Luokka:Vuonna 1902 perustetut urheiluseurat
Willem II Tilburg

Willem II Tilburg on jalkapalloseura Alankomaiden Tilburgista. Se pelaa kaudella 2024–2025 maan pääsarjassa Eredivisiessä. == Historia == Seura perustettiin 12. elokuuta 1896 nimellä Tilburgia. Nimi muutettiin 12. tammikuuta 1898 Willem II:ksi kuningas Vilhelm II:n (1840–1849) mukaan. Vuonna 1830 Belgian vallankumouksen Vilhelm toimi armeijan komentajana ja piti päämajaansa Tilburgissa. Vuonna 2004 seuran viralliseen nimeen liitettiin kaupungin nimi. Willem II on voittanut kolme kertaa Alankomaiden mestaruuden ja neljä kertaa Alankomaiden cupin. Se pelaa kotiottelunsa 31. toukokuuta 1995 käyttöönotetulla 14 700 -paikkaisella Willem II Stadionilla. Kaudella 2004–2005 joukkueen kotiotteluiden katsojakeskiarvo oli 12 500\. == Saavutuksia == * Alankomaiden mestaruus 1916, 1952 ja 1955 * Toiseksi korkeimman sarjatason mestaruus 1957 ja 1963 * Alankomaiden Cupin voitto 1944 ja 1963 == Entisiä pelaajia == * Jimmy Calderwood * Sami Hyypiä * Joonas Kolkka * Bert Konterman * Oscar Moens * Niki Mäenpää * Marc Overmars * James Quinn * Martijn Reuser * Earnie Stewart == Aiheesta muualla == * Virallinen sivu Luokka:Alankomaalaiset jalkapalloseurat Luokka:Vuonna 1896 perustetut urheiluseurat Luokka:Tilburg
Vernissa

Vernissa (, ’lakka’) on läpikuultava nestemäinen pintakäsittelyaine, joka kuivuttuaan muodostaa pinnalle kovan ja kirkkaan kalvon.Aikio ja Vornanen 1993, s. 644 Vernissaa voi käyttää puun käsittelyyn ja maalausten suojaamiseen. Perinteisesti vernissa valmistetaan keitetystä pellavaöljystä, hartsista ja liuotinaineesta, joka on usein tärpättiä. Vernissalla käsittely tuottaa yleensä kiiltävän pinnan, mutta eri aineyhdistelmillä on mahdollista saada satiinimainen tai puolimatta pinta. Vernissaksi on kutsuttu myös ainetta, jolla on käsitelty kangasta vettä pitävän vaatteen tekemiseksi. == Katso myös == * Vernissaus ==Lähteet== *Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === Luokka:Pintakäsittely Luokka:Maalausmateriaalit Luokka:Seulonnan keskeiset artikkelit
Kuulut aikaan parhaimpaan

Kuulut aikaan parhaimpaan on Matin ja Tepon kahdeksas studioalbumi vuodelta 1984. Albumi on myynyt kultalevyn oikeuttavan määrän. == Kappaleet == # # # # # # # # # # # # == Lähteet == Luokka:Vuoden 1984 albumit Luokka:Matin ja Tepon albumit
FC Utrecht

Football Club Utrecht on jalkapalloseura Utrechtista, Alankomaista. Joukkue pelaa maan pääsarjassa Eredivisiessä. FC Utrecht syntyi 1. heinäkuuta vuonna 1970, kun kolme utrechtilaista seuraa, DOS, Elinkwijk ja Velox, joista DOS oli voittanut Alankomaiden mestaruuden vuonna 1958, yhdistyivät. Utrecht on voittanut Alankomaiden Cupin kolmesti, vuosina 1985, 2003 ja 2004, jolloin se voitti myös Johan Cruijff schaalin. Kotiottelunsa Utrecht pelaa 24 426 -paikkaisella Stadion Galgenwaardilla. Kaudella 2004/2005 seuran kotiotteluiden katsojakeskiarvo oli 19 600. == Aiheesta muualla == * Virallinen sivu * Virallisen kannattajaryhmän sivu * Kannattajien sivu Utrecht Luokka:Utrechtin urheilu Luokka:Vuonna 1970 perustetut urheiluseurat
Elinikäinen oppiminen

Elinikäinen oppiminen () tarkoittaa ideaa, jonka mukaan ihminen oppii koko ajan elämänsä ikävuosina ja hänen tulisi opiskella uutta koko ajan esimerkiksi työn ohella. Idea ei kumoa ajatusta nuorena oppimisesta ja sen jälkeen tietojen hyödyntämisestä (työ)elämässä, vaan laajentaa sitä. Unesco toi elinikäisen kasvatuksen teeman kansainväliseen keskusteluun 1960-luvun puolivälissä. Ihmisen oppimiskyky on parhaimmillaan noin 10–20-vuotiaana. Oppimiskyky heikkenee vanhemmalla iällä. Iän myötä oppiminen jopa helpottuu ja se on kokonaisvaltaisempaa kun muistissa on enemmän tietoaineksia, joihin uusi tieto kytkeytyy. Ihminen oppii siis uusia asioita koko elämänkaarensa ajan. Oppiminen ja ikääntyvät aivot: fyysisen ja musikaalisen aktiivisuuden positiivinen vaikutus Vaikka aivot kutistuvat ikääntymisen myötä, säännöllisen fyysisen aktiivisuuden myötä aivot voivat jopa kasvaa, uusien solujen syntyessäHansen, Anders: The Real Happy Pill: Power Up Your Brain by Moving Your Body. New York: Skyhorse Publishing, 2016.. Fyysisen aktiivisuuden edut liittyvät myöskin aivojen toimeenpanevien funktioiden tehokkaampaan toimintaan, jolloin päätöksenteko- ja suunnittelukyky arjessa helpottuvatHillman, C. H., Erickson, K. I., & Kramer, A. F.: Be smart, exercise your heart: exercise effects on brain and cognition. Nature Reviews Neuroscience, 2008, 9. vsk, nro 1, s. 58-65.. Musikaalinen toiminta ylläpitää aivojen toimintoja: musiikin kuuntelu, soittimen käyttö tai laulaminen. Musiikki aktivoi sekä auditiiviset, kognitiiviset, motoriset että tunteelliset toiminnot aivojen eri osissa. Aivot jopa kasvavat musikaalisen toiminnan seurauksena: useat aivojen osat laajentuvat ja keskinäinen yhteys eri osien välillä vahvistuuSärkämö, Teppo: Cognitive, emotional, and neural benefits of musical leisure activities in aging and neurological rehabilitation: A critical review. Annals of Physical and Rehabilitation Medicine, 2017, 61. vsk, nro. 6, s. 414–418. https://doi.org/10.1016/j.rehab.2017.03.006. Musiikin kuuntelu pitää ihmisen hyvällä tuulella. Kun kuuntelet suosikkikappalettasi, palkitsemisjärjestelmä syöttää dopamiinia aivoihin, jolloin hyvinvointi paranee ja ihminen siirtyy sellaiseen fysiologiseen tilaan, joka on avoin oppimiselle ja uusiin vaikutteisiin. Tutkimustieto viittaa myöskin musikaalisen toiminnan positiiviseen vaikutukseen uusien kielten oppimiseen. Aivot oppivat tehokkaammin ja muistavat paremmin jos laulamme tai kuuntelemme musiikkia vieraalla kielelläLudke, Karen M.: Singing and arts activities in support of foreign language learning: an exploratory study. Innovation in Language Learning and Teaching, 2018, 12. vsk, nro. 4, s. 371–386. https://doi.org/10.1080/17501229.2016.1253700. ==Lähteet== * === Viitteet === Luokka:Oppiminen
Azores Airlines

Azores Airlines (aiemmin SATA International; IATA: S4, ICAO: RZO, kutsutunnus: AIR AZORES) on SATA Air Acoresin omistama portugalilainen lentoyhtiö, joka pitää pääpaikkanaan Azorien Ponta Delgadaa. Yhtiö lentää mm. manner- Portugaliin, Eurooppaan sekä Pohjois-Amerikkaan. == Laivasto == Heinäkuussa 2016: * 3 Airbus A310-300 * 4 Airbus A320-200 * 1 Airbus A330-200 (1 tilauksessa) === Laivaston kehitys === Azores Airlines vuokrasi Air Lease Corporationilta kuusi Airbus A321neo -lentokonetta. Ensimmäinen kone toimitettiin lentoyhtiölle 15. joulukuuta 2017. == Lähteet == == Aiheesta muualla == * SATA International Luokka:Portugalilaiset lentoyhtiöt es:SATA International
EVA Air

EVA Air () on vuonna 1989 perustettu taiwanilainen lentoyhtiö. Yhtiön suurin omistaja on laivayhtiö Evergreen Group. EVA Airilla on 5 089 työntekijää (joulukuussa 2005). JACDEC vuonna ilmoitti 2016 laaditussa listassa EVA Airin olevan maailman kolmanneksi turvallisin lentoyhtiö. ==Historia== EVA Air perustettiin maaliskuussa 1989, ja se aloitti liikennöinnin 1. heinäkuuta 1991. YF Chang perusti yhtiön Taiwanin ensimmäisenä yksityisenä kansainvälisenä lentoyhtiönä. 1. heinäkuuta 1998 EVA Airin kotimaanliikenne yhdistettiin Uni Airin nimen alle. ==Laivasto== Laivaston keski-ikä heinäkuussa 2022 on 7,6 vuotta. EVA Airin laivasto Konetyyppi Lukumäärä Tilauksia Huomautuksia Airbus A321-200 22 — Airbus A330-200 3 — Airbus A330-300 9 — Boeing 777-300ER 34 — Kolme koneista muunnetaan rahtikäyttöön. Boeing 787-9 Dreamliner 4 4 Boeing 787-10 Dreamliner 6 1 Yhteensä 78 5 EVA Air Cargon rahtilaivasto Konetyyppi Lukumäärä Tilauksia Huomautuksia Boeing 777F 8 1 Boeing 777-300ER/F — 3 Koneet muunnetaan matkustajakäytöstä rahtikäyttöön. Yhteensä 8 4 == Lähteet == == Aiheesta muualla == Luokka:Taiwanilaiset lentoyhtiöt Luokka:Star Alliance
Star Perú

Star Perú on vuonna 1998 perustettu perulainen lentoyhtiö. Yhtiö lentää Perun sisäisten lentojen lisäksi charter-lentoja. Se tunnettiin vuoteen 2005 asti nimellä Star Up. == Laivasto == Yhtiön laivasto koostui seuraavasti joulukuussa 2015: * 2 BAe 146-100 * 5 BAe 146-200 * 1 BAe 146-200QT * 2 BAe 146-300 == Lähteet == == Aiheesta muualla == * Star Peru Luokka:Perulaiset lentoyhtiöt
Santa Bárbara Airlines

Santa Barbara Airlines on venezuelalainen lentoyhtiö, joka perustettiin 1995 ja aloitti toimintansa 1. maaliskuuta 1996. Yhtiön laivasto koostuu 9 koneesta ja se lentää 11 kohteeseen ch-aviation.ch. Yhtiö omistaa Islas Airlines -lentoyhtiön, jonka pääkonttori on Kanariansaarilla. ==Lähteet== Luokka:Venezuelalaiset lentoyhtiöt
Täyskymppi 1969–1979

Täyskymppi 1969–1979 on Matin ja Tepon vuonna 1979 julkaistu kokoelmalevy. Albumi on myynyt kultalevyn oikeuttavan määrän. == Kappaleet == A-puoli # # # # # # # # B-puoli # * # # # # # # # Matti & Teppo: Täyskymppi 1969–79 (1979) -albumin takakansi (M&T; MTHLP-1013) == Lähteet == Luokka:Vuoden 1979 kokoelma-albumit Luokka:Matin ja Tepon albumit
Maersk Air

Maersk Air oli tanskalainen halpalentoyhtiö, joka kuului A.P. Møller-Mærsk Gruppen -yhtymään. Yhtiö toimi 1969−2005, jolloin islantilainen FL Group osti sen toiminnan ja yhdisti samalla sen toiminnan osaksi Sterling European Airlinesia. Uusi yhtiö muutti nimensä Sterling Airlinesiksi. == Laivasto == Vuonna 2005: * 6 Boeing 737-500 * 13 Boeing 737-700 * 1 Bombardier CRJ200LR == Lähteet == Luokka:Entiset tanskalaiset lentoyhtiöt Luokka:Halpalentoyhtiöt
Volare

Volare Airlines, joka tunnettiin myös nimellä volareweb.com, oli italialainen halpalentoyhtiö. == Historiaa == Yhtiö teki aiemmin lentoja Italiasta Espanjaan, Saksaan, Ranskaan, Belgiaan, Tšekkiin, Viroon ja Romaniaan. Marraskuussa 2004 se lakkautti toimintansa ja haki konkurssia. Myöhemmin yhtiö aloitti toimintansa uudelleen. Volare lensi Helsinki-Milano -reittiä lokakuusta 2007 maaliskuuhun 2008. Volaren tytäryhtiö Air Europe lensi joitakin kansainvälisiä reittejä. == Lentue == Elokuussa 2006 Volareweb- lentueeseen kuuluivat seuraavat koneetFlight International, 3-9 Lokakuu 2006: * kaksi Airbus A320-200 ==Lähteet== == Aiheesta muualla == * Volare Airlines * Volaren internetsivu Flightattitude.com -osoitteessa Luokka:Entiset italialaiset lentoyhtiöt
Pirttiniemi

Pirttiniemi on yksi Heinolan kaupunginosista. Pirttiniemi jakaantuu niin kutsuttuihin Alapirttiniemeen sekä Yläpirttiniemeen. Nimitykset johtuvat siitä, että Yläpirttiniemi on harjun laella ja Alapirttiniemi on Yläpirttiniemen alapuolella. Heinolasta Asikkalaan menevä Marjoniementie jakaa Pirttiniemen kahtia edellämainittuihin osiin. Heinolan paikallisliikenteen bussilinja numero 86 kulkee Pirttiniemen kautta. Yläpirttiniemen harjulla sijaitsevista parakeista johtuen harjua nimitetään joskus Huikkamäeksi. Alapirttiniemessä sijaitsee valtion ylläpitämä lastenkoti ja kaupungin ylläpitämä venelaituri. Alapirttiniemi sijaitsee Ruotsalainen-nimisen järven rannalla. Pirttiniemessä katujen nimet tulevat purjehduksesta ja kalastuksesta. Nimiä ovat esimerkiksi Märssykaari, Kryssikaari, Fallihaara ja Myrskykaari. == Urheilumahdollisuudet == Pirttiniemessä on kaksi jalkapallokenttää, ja sora- ja hiekkateitä, joilla voi harrastaa esimerkiksi pyöräilyä. Luokka:Heinolan kaupunginosat
Saurophaganax

Saurophaganax maximus oli jurakauden lopulla, 155,7–150,8 miljoonaa vuotta sitten Pohjois-Amerikassa elänyt teropodidinosaurus. Se oli suurimmiltaan arviolta 10,5−13 metriä pitkä ja painoi noin kolme tonnia. Saurophaganaxin fossiileja on löydetty Oklahomasta. Jotkut sanovat, että Saurophaganax olisi jättimäinen Allosauruksen laji. == Lähteet == Luokka:Allosauridae
Immuunivälitteinen sairaus

Immuunivälitteiset sairaudet ovat tiloja, jotka johtuvat elimistön epätavallisesta toiminnasta. Immuunijärjestelmä voi toimia puutteellisesti tai liian tehokkaasti. Autoimmuunisairaudet ovat immuunivälitteisten sairauksien alaluokka. Luokka:Immunologiset sairaudet
Luettelo Suomen virallisen singlelistan ykkösistä vuonna 2006

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2006. Viikko Artisti Kappale Levy- yhtiö 1 Mariah Carey Don't Forget About Us Island / Universal 2 Amorphis House of Sleep Spinefarm Records 3 X-Prophets So Long Goodbye EMI Music 4 Mannhai Spaceball Bull's Eye Records 5 X-Prophets So Long Goodbye EMI Music 6 Lovex Guardian Angel Capitol/EMI 7 Lovex Guardian Angel Capitol/EMI 8 SinKing Revenge is Coarse Edel Records 9 Nemo Pirut Elements Music 10 Passionworks Falling Rowan3 / Edel 11 Ninja Fashion Popyhtiö 12 P!nk Stupid Girls RCA/Sony BMG 13 Timo Rautiainen Punainen viiva King Foo / Kråklund 14 Timo Rautiainen Punainen viiva King Foo / Kråklund 15 Smak Teen mitä teen Break a Leg Entertainment 16 Don Johnson Big Band Road Beat Back / Universal 17 Lauri Tähkä & Elonkerjuu Maailma on renki Universal Music 18 Lauri Tähkä & Elonkerjuu Maailma on renki Universal Music 19 Lordi Hard Rock Hallelujah Sony BMG 20 Mish Mash Speechless Warner Music 21 Tarot You King Foo 22 Tarot You King Foo 23 Kuolleet intiaanit 4D (EP) Rockhopper Music 24 Bloodpit Sauna päälle! (EP) Merceedes 25 Valvomo Mikä kesä? Universal Music 26 Valvomo Mikä kesä? Universal Music 27 Valvomo Mikä kesä? Universal Music 28 Valvomo Mikä kesä? Universal Music 29 Valvomo Mikä kesä? Universal Music 30 Valvomo Mikä kesä? Universal Music 31 Valvomo Mikä kesä? Universal Music 32 CMX, Kotiteollisuus & 51koodia Vapaus johtaa kansaa EMI Music 33 CMX, Kotiteollisuus & 51koodia Vapaus johtaa kansaa EMI Music 34 Iron Maiden The Reincarnation of Benjamin Breeg EMI Music 35 CMX, Kotiteollisuus & 51koodia Vapaus johtaa kansaa EMI Music 36 Lordi Who's Your Daddy? RCA / Sony BMG 37 Negative Planet of the Sun GB Fam 38 Peer Günt Crazy Wild One 100% Record Company 39 Maija Vilkkumaa Hei tie WEA / Warner 40 Stam1na Likainen parketti Sakara 41 Kotiteollisuus Arkunnaula Megamania 42 Kotiteollisuus Arkunnaula Megamania 43 Mokoma Viides vuodenaika (EP) Sakara/Playground 44 Mokoma Viides vuodenaika (EP) Sakara/Playground 45 Fedde le Grand Put Your Hands Up For Detroit Data 46 Viikate Ah ahtaita aikoja Ranka / Spinefarm 47 Sonata Arctica Replica Spinefarm Records 48 HIM In Joy And Sorrow / Pretending RCA / Sony BMG 49 Apulanta Koneeseen kadonnut Levy-yhtiö / Playground 50 Apulanta Koneeseen kadonnut Levy-yhtiö / Playground 51 Apulanta Koneeseen kadonnut Levy-yhtiö / Playground 52 Apulanta Koneeseen kadonnut Levy-yhtiö / Playground == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 2006 Singlelista 2006
Power Metal (albumi)

Power Metal on metallimusiikkiyhtye Panteran neljäs albumi vuodelta 1988. Albumi oli ensimmäinen, jossa kuultiin Dimebag Darrellin laulua sekä ensimmäinen, jossa Phil Anselmo esiintyi päälaulajana. Tyylillisesti yhtyeen musiikki muuttui edeltäviin albumeihin nähden hieman jykevämpään suuntaan, joskaan ei yhtä raskaaseen kuin seuraavilla levyillä. == Kappaleet == # # # # # # # # # # == Kokoonpano == * Philip Anselmo - laulu * Dimebag Darrell - kitara * Vinnie Paul - rummut * Rex Brown - basso == Aiheesta muualla == * * Luokka:Panteran albumit Luokka:Vuoden 1988 albumit
The Last Temptation

The Last Temptation on Alice Cooperin albumi vuodelta 1994. Levy on konseptialbumi ja se pyörii paljolti kristillisten teemojen ympärillä. Albumi kertoo Steven-nimisestä pojasta ja mysteerisestä showmiehestä. == Kappaleet == # # # # # # # # # # == Kokoonpano == * Alice Cooper - laulu * Stef Burns - kitara * Greg Smith - basso * Derek Sherinian - koskettimet * David Uosikkinen - rummut * Chris Cornell - laulu kappaleissa "Stolen Prayer" ja "Unholy War" * Don Wexler – kitara kappaleessa "Lost In America" * John Purdell – koskettimet kappaleissa: "You're My Temptation", "Lullaby" ja "It's Me" Luokka:Alice Cooperin albumit Luokka:Konseptialbumit Luokka:Vuoden 1994 albumit
Luettelo Suomen virallisen singlelistan ykkösistä vuonna 2005

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2005. Viikko Artisti Kappale Levy- yhtiö 1 Jane Valvon EMI 2 Apocalyptica feat. Ville Valo & Lauri Ylönen Bittersweet Universal Music 3 Apocalyptica feat. Ville Valo & Lauri Ylönen Bittersweet Universal Music 4 Yö Pettävällä jäällä Poko Records 5 Artistit Auttavat Aasiaa–2005 Maksamme velkaa Poko Records 6 Teräsbetoni Taivas lyö tulta Warner Music 7 Teräsbetoni Taivas lyö tulta Warner Music 8 Teräsbetoni Taivas lyö tulta Warner Music 9 Apulanta Pahempi toistaan Levy-yhtiö 10 Apulanta Pahempi toistaan Levy-yhtiö 11 Apulanta Pahempi toistaan Levy-yhtiö 12 YUP Minä en tiedä mitään (EP) Mercury / Universal 13 Teräsbetoni Taivas lyö tulta Warner Music 14 Bloodpit Out to Find You Playground 15 Viikate Tie Ranka / Spinefarm 16 Viikate Tie Ranka / Spinefarm 17 Antti Tuisku Tyhjä huone Sony BMG 18 Sentenced Ever-Frost Century Media Records 19 Hannibal & Soppa Lissää vinkunaa 3rd Rail Music 20 Hannibal & Soppa Lissää vinkunaa 3rd Rail Music 21 Hannibal & Soppa Lissää vinkunaa 3rd Rail Music 22 The Black Eyed Peas Don't Phunk With My Heart A&M; 23 Yö Yksi askel liikaa Poko Records 24 Kometfabriken Gott Nytt År EMI 25 Deep Insight Hurricane Season Fullsteam 26 Negative My My, Hey Hey GBFAM / Playground 27 Negative My My, Hey Hey GBFAM / Playground 28 Martti Vainaa & Sallitut aineet Pelimies Uho Production 29 Scourger Hatehead Stay Heavy 30 Martti Vainaa & Sallitut aineet Pelimies Uho Production 31 Martti Vainaa & Sallitut aineet Pelimies Uho Production 32 Martti Vainaa & Sallitut aineet Pelimies Uho Production 33 Martti Vainaa & Sallitut aineet Pelimies Uho Production 34 Children of Bodom In Your Face Spinefarm 35 The Rasmus No Fear Playground 36 Apulanta Armo Levy-yhtiö / Kråklund 37 HIM Wings of a Butterfly Heartagram / HMC 38 HIM Wings of a Butterfly Heartagram / HMC 39 Yö Tie sydämeeni Poko Records 40 Martti Vainaa & Sallitut aineet Pelimies Uho Production 41 CMX Uusi ihmiskunta Herodes / EMI 42 Rammstein Benzin Universal Music 43 Nightwish Sleeping Sun 2005 Spinefarm 44 Nightwish Sleeping Sun 2005 Spinefarm 44 Kent Smärta & hjärta (EP) Spinefarm 46 Madonna Hung Up Warner Music 47 Madonna Hung Up Warner Music 48 Diablo Mimic47 Poko Records 49 Diablo Mimic47 Poko Records 50 Diablo Mimic47 Poko Records 51 DJ Orkidea Beautiful Sential 52 Tarja Turunen Yhden enkelin unelma Spinefarm == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 2005 Singlelista 2005
Planck (täsmennyssivu)

Planck voi tarkoittaa: * Max Planck (1858–1947), saksalainen fyysikko, kvanttiteorian alkuunpanija, Nobelin fysiikanpalkinnon saaja * Fysiikassa: ** Planckin laki, mustan kappaleen säteilyä koskeva laki ** Planckin yksiköt, luonnonvakioihin perustuva fysikaalinen yksikköjärjestelmä ** Planckin vakio, modernin fysiikan ja kvanttimekaniikan luonnonvakio * Planck, Euroopan avaruusjärjestön (ESA) vuonna 2009 laukaistu kosmologista tutkimusta tekevä satelliitti
Hirudiini

thumb|right|230px|Verijuotikas eli iilimato erittää hirudiinia. Hirudiini on lääketieteellisiin tarkoituksiin käytettyjen verijuotikkaiden (Hirudo medicinalis) syljessä esiintyvä peptidi, joka estää tehokkaasti veren hyytymistä. Hirudiinin toiminta perustuu veren hyytymissekvenssin alkua säätelevän entsyymin trombiinin toiminnan sulkemiseen. Hirudiinin etuihin kuuluu alhainen immuunivaste. Sen kerääminen luonnosta on hankalaa, joten sen valmistukseen on kehitetty biotekninen prosessi. == Lähteet == Luokka:Suorat trombiinin estäjät Luokka:Peptidit
Levante UD

Levante Unión Deportiva on espanjalainen jalkapalloseura Valenciasta Valencian alueelta. Seura perustettiin vuonna 1909 ja sen edustusjoukkue pelaa Espanjan toiseksi korkeimmalla sarjatasolla Segunda Divisiónissa. Seura pelaa kotiottelunsa Ciutat de València -stadionilla, jonka kapasiteetti on 25 354\. == Historia == Aina Valencian suurimman seuran Valencia Club de Fútbolin varjossa ollut Levante pelasi 1900-luvun alun Campo de Vallejo -stadionilla. 1970-luvun alussa seura muutti nykyiselle stadionilleen Ciutat de Valèncialle. Seuran kuuluisimpia pelaajia sen historian varrelta ovat Johan Cruijff ja Carlos Caszely. Levante on viettänyt suurimman osan historiastaan Espanjan toiseksi korkeimmalla sarjatasolla Segunda Divisiónissa. Joukkue nousi korkeimmalle sarjatasolle Primera Divisióniin kaudeksi 2006–2007 sijoituttuaan Segunda Divisiónissa kolmanneksi. Tätä ennen se oli pelannut pääsarjatasolla kolme kautta (1963–1964, 1964–1965 ja 2004–2005). Juan Ramón López Caron ja Abel Resinon johdolla Levante pelasi tyydyttävän kauden 2006–2007 Primera Divisiónissa ja sijoittui sijalle 15. Kautta 2007–2008 varjostivat palkanmaksuun liittyvät vaikeudet ja Levante on vajosi sarjassa jumbosijalle. Resino sai lokakuussa 2007 potkut päävalmentajan paikalta ja tehtäviä tuli hoitamaan italialainen Gianni De Biasi. De Biasi jätti palkanmaksuvaikeuksiin ajatuneen seuran huhtikuussa 2008 palaten kotimaahansa. Kauden 2007–2008 kolmanneksi päävalmentajaksi tuli espanjalainen José Ángel Moreno. Kauden päätteeksi joukkue putosi Segunda Divisióniin. Kaudeksi 2010–2011 Levante palasi jälleen Primera Divisióniin. == Entisiä valmentajia == * Bernd Schuster (2004–2005) * Juan Ramón López Caro (2006–2007) * Abel Resino (2007) * Gianni De Biasi (2007–2008) * Juan Ignacio Martínez (2011–2013) * José Luis Mendilibar (2014) == Lähteet == == Aiheesta muualla == * Levante UD:n sivusto Luokka:Espanjalaiset jalkapalloseurat Luokka:Valencian urheilu
Volkswagen Touareg

Volkswagen Touareg on Volkswagenin vuodesta 2002 lähtien valmistama crossover- tyyppinen automalli. Se on saanut nimensä Saharassa asuvan alkuperäiskansan, tuaregien mukaan. == Volkswagen Touareg I (2002–2010) == Ensimmäisen sukupolven Touareg (Typ 7L) perustuu samalle PL71-pohjalevylle kuin Porsche Cayenne ja Audi Q7. Vuoden 2004 Euro NCAP -kolaritestistä Touareg sai tulokseksi täydet viisi tähteä. Bensiinimoottoreina olivat aluksi 3,2-litrainen VR6 (220 hv) ja 4,2-litrainen V8 (310 hv), dieselvaihtoehtona pumppusuutintyyppinen 5,0 V10 TDI (313 hv). Vuoden 2003 alussa tuli myös viisisylinterinen 2,5 TDI (163/174 hv). Syksyllä 2004 esiteltiin Volkswagen Phaetonin 6,0-litraisella (450 hv) W12-moottorilla varustettu Touareg. Vuoden lopulla tuli yhteispaineruiskutteinen 3,0-litrainen V6 TDI (224 hv) ja samaan aikaan VR6-moottorin teho nousi 241 hevosvoimaan. Syksyn 2005 uutuusmoottori oli suorasuihkutteinen 3,6 V6 FSI (280 hv). vasen|pienoiskuva|Ensimmäisen sukupolven facelift-malli. Vuoden 2006 lopulla Touareg sai muun muassa uudenmalliset ajovalot. V8 muuttui suorasuihkutteiseksi, jolloin sen teho nousi 350 hevosvoimaan. 3,2 VR6 poistui samalla valikoimasta. Vuonna 2007 esiteltiin malliston huipulle urheilullinen Touareg R50, jossa V10-dieselmoottorin teho oli nostettu 351 hevosvoimaan. Loppuvuonna V6-dieselmoottorin teho nousi 240 hevosvoimaan. == Volkswagen Touareg II (2010–2018) == Toisen sukupolven Touareg (Typ 7P) esiteltiin vuonna 2010, ja se perustuu samalle PL72-pohjalevylle kuin Porsche Cayennen toinen sukupolvi. Euroopan markkinoilla oli aluksi tarjolla kaksi bensiinimoottoria: 3,0 V6 TSI Hybrid (380 hv), jossa bensiinimoottorin apuna on sähkömoottori, ja 3,6 V6 FSI (280 hv), josta oli Venäjällä myös 250-hevosvoimainen versio. Muun muassa Brasiliassa ja Kiinassa saatavana oli 4,2 V8 FSI (360 hv). Dieselmoottorit olivat 3,0 V6 TDI (240 hv) ja 4,2 V8 TDI (340 hv). Syksyllä 2010 V6-dieselmoottorista tuli myös 204-hevosvoimainen versio ja seuraavana keväänä 240-hevosvoimaisen teho nousi viidellä hevosvoimalla. vasen|pienoiskuva|Toisen sukupolven facelift-malli. Euroopassa 3,6-litrainen bensiinimoottori poistui valikoimasta vuonna 2013. Seuraavan vuoden syksyllä 245-hevosvoimaisen dieselmoottorin teho nousi 262 hevosvoimaan. Keväällä 2015 moottorivalikoimasta karsittiin hybridimoottori ja V8-dieselmoottori. Vuonna 2014 muun muassa etusäleikkö uudistui ja peräosassa tehtiin pieniä muutoksia. == Volkswagen Touareg III (2018–) == Kolmannen sukupolven Touareg esiteltiin keväällä 2018, ja se perustuu samalle modulaariselle MLB-pohjalevylle kuin muun muassa Audi Q7- ja Bentley Bentayga -mallit. Auto on edeltäjäänsä 77 millimetriä pidempi ja 44 millimetriä leveämpi, mutta korkeudeltaan hieman matalampi. Lisäksi se on keventynyt painoltaan rakenteissa runsaasti käytetyn alumiinin ansiosta. Uutena ominaisuutena mallissa on nelipyöräohjaus. Vuoden 2018 Euro NCAP -kolaritestistä Touareg sai tulokseksi täydet viisi tähteä. == Lähteet == == Aiheesta muualla == Touareg Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot Luokka:Seulonnan keskeiset artikkelit
Stélios Giannakópoulos

Stylianós ”Stélios” Giannakópoulos (, s. 12. heinäkuuta 1974 Ateena, Kreikka) on kreikkalainen jalkapalloilija, joka edustaa Kreikan Superliigassa pelaavaa Larissaa. Hän on pelipaikaltaan keskikenttäpelaaja. Vuonna 1992 Giannakópoulos aloitti uransa kreikkalaisessa Ethnikos Asterasissa, jossa hän teki kuusi maalia avauskaudellaan. Seuraavalla kaudella hän siirtyi Paniliakosiin, missä hän pelasi kolmen kauden ajan, tehden 28 maalia 84:ssä pelaamassaan ottelussa. Kreikan menestynein jalkapalloseura Olympiakos osti keskikenttäpelaajan vuonna 1996. Seitesemän Olympiakos-kauden jälkeen Giannakópoulos siirtyi Englannin Valioliigaan Boltonin riveihin. Debyyttiottelussa Manchester United nöyryytti Boltonin numeroin 4–0. Boltonin jälkeen hän siirtyi Hull Cityyn, jossa hän ei kuitenkaan onnistunut vakiinnuttamaan asemaansa joukkueessa. Tammikuussa 2009 hän siirtyi takaisin kotimaahansa Larissa FCn riveihin. Kreikan maajoukkueessa Giannakópoulos on tehnyt 12 maalia 61:ssä ottelussa. Hän oli myös mukana voittamassa Euroopan mestaruutta vuoden 2004 Portugalissa pidetyissä EM- kisoissa. == Lähteet == == Aiheesta muualla == *Profiili 4thegame.comissa Luokka:Elävät henkilöt Luokka:Jalkapallon Euroopan mestarit Luokka:Kreikkalaiset jalkapalloilijat Luokka:Vuonna 1974 syntyneet
Thunderbird

Thunderbird tarkoittaa seuraavia asioita: *Gibson Thunderbird, bassokitaramalli *Mozilla Thunderbird, sähköpostiohjelma *Ford Thunderbird, vuosina 1955–2005 valmistettu automalli: **Ensimmäinen sukupolvi **Toinen sukupolvi **Kolmas sukupolvi **Neljäs sukupolvi **Viides sukupolvi **Kuudes sukupolvi *Thunderbird, Japanissa Osakan ja Kanazawan välillä liikennöivä juna *Thunderbird, vuoristorata PowerPark-monitoimipuistossa *AMD Thunderbird, suoritinmalli.
Elros

Elros on fiktiivinen henkilö J. R. R. Tolkienin luomassa fantasiamailmassa, Keski-Maassa. Elros on Elrondin veli ja koko dúnedainin esi-isä. == Sukupuu == Elros on Elwingin ja Eärendilin toinen poika. Hänen jälkeläisensä ovat Númenorin kuninkaita ja ruhtinaita. Elrosin lapset ovat Vardamir Númenorin toinen kuningas, Tindomiel, Manwendil ja Atanalcar Nimloth(n)-Dior Idril(n)-Tuor Galathon-? Earwen(n)-Finarfin | | | | | | | | | Elurin Elured Elwing(n)-Eärendil Celeborn - Galadriel(n) Angrod Aegnor Finrod | | | Elros Elrond - Celebrian(n) | Vardamir Tindomiel Manwendil(n) Atanalcar == Elämäkerta == Elros oli puolhaltia ja hän syntyi vuonna 525 ensimmäistä aikaa. Vuonna 583 Elros veljensä Elrondin kanssa osallistuu vihan sotaan, jossa Morgoth paiskattiin tyhjyyteen. Vuonna 32 toista aikaa Edain Elrosin johdolla pääsee Númenoriin kun Elros valitsi ihmisen osan kun taas Elrond valitsi haltian osan. Sinä vuonna Elros kruunattiin Númenorin ensimmäiseksi kuninkaaksi, jolloin hän sai hallitsijanimen Tar-Minyatur. Vuonna 61 Elrosin ensimmäinen poika Vardamir Nolimon syntyy, muut lapset syntyivät 30 vuoden sisällä. Vuonna 442 Elros kuoli ja hänen vanhimmasta pojasta Vardamir Nolimonista tuli kuningas mutta hän siirsi heti valtikan pojalleen hallittuaan muodollisesti "vuoden päivät". Niin Tar-Amandilista tuli Númenorin kolmas kuningas. Huolimatta siitä, että Elros valitsi ihmisen osan, hän eli kauemmin kuin tavalliset ihmiset, 506 vuoden ikäiseksi. Myös hänen jälkeläisensä elivät tavallista kauemmin. Elrosin veli Elrond eli 6520 vuotta ennen kuin hän matkasi kuolemattomille maille Galadrielin, Celebornin, Gandalfin, Bilbon, Frodon ja muiden haltioiden kanssa. Elrosia ei mainita kertaakaan Peter Jacksonin ohjaamassa elokuvatrilogiassa Taru sormusten herrasta. == Aiheesta muualla == *http://tolkiengateway.net/wiki/Elros *http://www.glyphweb.com/arda/default.asp == Lähteet == * Luokka:Keski-Maan henkilöhahmot
Carl Christoffer Gjörwell (nuorempi)

Carl Christoffer Gjörwell (1766–1837) oli Tukholman kaupunginarkkitehti ja ruotsalaisen 1800-luvun alkupuolen klassismin merkittävimpiä edustajiaOtavan Iso tietosanakirja, Otava 1968, osa 3, p. 22. Hän on suunnitellut muun muassa Hagan linnan Solnaan, Akatemiatalon Turkuun ja yhdessä Charles Bassin kanssa Joensuun kartanon päärakennuksen Halikkoon. Tukholman maakäräjätalo (1817–1834) on aikakauden mahtavimpia monumentaalirakennuksia. Gjörwellin suunnittelemat rakennukset ovat tyyliltään useimmiten uusklassistisia, ja hän oli yksi aikakauden herraskartanontyypin kehittäjä. Näissä rakennuksia on 2–3-kerroksinen keskiosa ja siihen liittyvät matalat siipiosat. Gjörwell oli L. J. Desprez'n oppilas. Hänen mukaansa on nimetty katu Tukholman Kungsholmenilla. Gjörwellin isä oli kirjailija Carl Christoffer Gjörwell (vanhempi). == Lähteet == == Aiheesta muualla == Luokka:Ruotsalaiset arkkitehdit Luokka:Vuonna 1766 syntyneet Luokka:Vuonna 1837 kuolleet Luokka:Uusklassinen arkkitehtuuri
Metronomi

Metronomi (kreik. metronomos = tahdinmittaaja), lyh. M.M. tai M. eli tahtimittari on soitettaessa käytetty sähköinen tai mekaaninen apuväline, joka tikittää, naksahtaa tai tuottaa jonkin muun ääni- tai valomerkin määrättyyn tahtiin. Sen tarkoitus on helpottaa soittajan pysymistä oikeassa tahdissa. == Toiminta == Perinteisessä mekaanisessa metronomissa on tukipisteeseen kiinnitetty metallitanko. Tukipisteen alapuolella tankoon on kiinnitetty kiinteä paino ja yläpuolella toinen paino, joka voidaan asettaa tangon ympärille haluttuun kohtaan. Siten tanko ja siihen kiinnitetyt painot ovat tasapainossa tangon osoittaessa suoraan ylöspäin, muussa tapauksessa ne heilahtelevat heilurin tavoin edestakaisin tasapainoaseman molemmin puolin siten, että heilahdusaika pysyy vakiona. Heilahdusaika on sitä pitempi eli tempo sitä hitaampi, mitä kauemmas tukipisteestä siirrettävä paino on asetettu. Metronomiin merkitty asteikko osoittaa, mihin kohtaan siirrettävä paino on asetettava, jotta se antaisi äänimerkin tietyn määrän kertoja minuutissa, sekä usein myös eri tempoista käytetyt termit. Äänimerkki, tikitys kuuluu heilahtelevan tangon saavuttaessa jommankumman ääriasentonsa. Käytössä on myös elektronisia metronomeja. == Historia == Diederich Nikolaus Winkel keksi metronomin Amsterdamissa vuonna 1812. Johann Mälzel kopioi useita Winkelin ideoista ja sai patentin kannettavaan metronomiin vuonna 1816. Ludwig van Beethoven oli ensimmäinen tunnettu säveltäjä, joka teki metronomimerkintöjä sävellyksiinsä. == Lähteet == * Hakusana: "Metronomi". Otavan Iso tietosanakirja, osa 5. Helsinki: Otava 1963 * * Hendell-Auterinen, Lauri, Jääskeläinen, Mauno. Sivistyssanakirja. Helsinki: Otava 1948 * Metronome, Britannica ==Aiheesta muualla== Luokka:Musiikkilaitteet Luokka:Kellot
Volkswagen Transporter

Volkswagen Transporter on Volkswagenin vuodesta 1950 lähtien valmistama pakettiautomalli. Sen ensimmäinen sukupolvi (T1) esiteltiin vuonna 1949. Siitä käytettiin nimeä Typ 2, koska Volkswagenin ensimmäinen malli "Kupla" oli nimeltään Typ 1. Volkswagen Caravelle ja Volkswagen Multivan ovat henkilönkuljetukseen tarkoitettuja malleja, jotka tehdään samalle alustalle ja samalla korilla kuin Volkswagen Transporter. Suomessa malli tunnetaan ensisijaisesti poliisiautoina. == T1 == == T2 == == T3 == == T4 == == T5 == == T6 == == T7 == == Lähteet == == Aiheesta muualla == Transporter Luokka:Seulonnan keskeiset artikkelit Luokka:Pakettiautot
Sukkinonitriili

Sukkinonitriili on orgaaninen yhdiste (nitriili), joka on huoneenlämmössä (20 °C) olomuodoltaan väritöntä vahamaista kiteistä ainetta. Sen kemiallinen kaava on C4H4N2 ja rakennekaava on CNCH2CH2CN. Sukkinonitriilista käytetään myös nimityksiä butaanidinitriili, sukkinihappodinitriili, etyleenisyanidi, etyleenidisyanidi ja disyanoetaani. Sukkinonitriilin moolimassa on 80,1 g/mol, sulamispiste 54 °C, kiehumispiste 265 °C, tiheys 1,02 g/cm3, liukoisuus veteen 20 °C lämpötilassa 13 g/100 ml, leimahduspiste 132 °C, ja CAS-numero 110-61-2. Sukkinonitriiliä valmistetaan 1,2-dibromietaanin tai akryylinitriili ja vetysyanidin reaktiolla. Yhdistettä käytetään 1,4-diaminobutaanin valmistuksessa.Peter Pollak, Gérard Romeder, Ferdinand Hagedorn & Heinz-Peter Gelbke: Nitriles, Ullmann's Encyclopedia of Industrial Chemistry, John Wiley & Sons, New York, 2000. : == Ympäristö- ja terveysvaikutukset == Lyhytaikainen altistus ärsyttää silmiä, ihoa ja hengitysteitä. == Lähteet == == Aiheesta muualla == * Luokka:Nitriilit
Eerste Klasse

Eerste Klasse on Alankomaiden jalkapalloilun kuudenneksi korkein sarjataso. Sarja on jaettu yhteentoista divisioonaan, viiteen lauantaisarjaan ja kuuteen sunnuntaisarjaan. Lauantai- ja sunnuntaisarjat pelataan samalla periaatteella kuin Hoofdklassessakin. Divisioonien voittajat nousevat sarjatasoa ylemmäs Hoofdklasseen. ==Lähteet== Luokka:Alankomaiden jalkapallosarjat
Lomkka

Lomkka () on kaupunki Tusinan piirissä Leningradin alueella. Se sijaitsee Tosna- eli Tusinajoen varrella 40 kilometriä Pietarista kaakkoon. Lomkan asutus syntyi 1800-luvulla Inkereen pitäjään. Hallinnollisesti se kuului Pietarin kuvernementin Pähkinälinnan kihlakuntaan. Kaupunkioikeudet Lomkka sai vuonna 1990. Kaupunki on kasvanut hieman viimeisen vuosikymmenen aikana; vuonna 2010 asukkaita oli 19 345. thumb|upright|left|Tervetuloa Lomkkaan Tärkeimmät maantieyhteydet Lomkkaan muodostuvat paikallisteiden H229 ja H223 kautta. Kaupungista länteen vievä paikallistie H229 liittyy Krasnyi Borin taajaman ohitettuaan 10 kilometrin päässä Pietarin ja Moskovan väliseen valtatiehen M10 (). Etelä-pohjoissuuntainen paikallistie H223 kulkee etelässä Uljanan (Uljanovka) kaupunkimaisen taajaman läpi samalle M10-valtatielle (13 km); Lomkkan pohjoispuolella H223 jatkaa Nevan äärelle Pellaan, jossa liittyy Nevan eteläpuolta H135-paikallistiehen. == Lähteet == ==Aiheesta muualla== *Kaupunkiin keskittynyt portaali Luokka:Leningradin alueen kaupungit Luokka:Tusinan piirin kunnat
Ninna-ji

Ninna-ji () on shingon-buddhalainen temppeli Japanissa Kioton länsiosassa Ukyō-kun alueella. Sen perusti alun perin palatsiksi keisari Kōkō vuonna 886, ja hänen kuoltuaan rakennustyöt saatti päätökseen keisari Uda vuonna 888. Uda asettui alueelle astuttuaan valtaistuimelta, ja se tunnettiinkin sittemmin "Omuron palatsina" (Omuro gosho) Omuron alueen mukaan. Myöhemmin palatsista tehtiin buddhalainen temppeli. Ninna-jistä tuli Kioton ensimmäinen monzeki- temppeli, jonka apotti oli keisarillisesta perheestä. Aikoinaan Ninna-jillä oli laajat maa-alueet ja kuusikymmentä alatemppeliä. Temppeli paloi Ōnin- sotien aikana 1400-luvun loppupuolella, mutta sen rakensivat osittain uudelleen Tokugawat ja keisari Go-Mizuno'o 1630-luvulla. Uudelleenrakennuksen aikaisia rakennuksia ovat viisikerroksinen pagoda, Kondō (päähalli) ja Mieidō (perustajan halli), jotka olivat alun perin palatsin keskeisimmät rakennukset, sekä temppelin alueen lounaisosassa sijaitseva alkuperäisen palatsin paikalle rakennettu Omuro gosho. Temppelin pohjoispuolelle on rakennettu miniatyyrikoossa Shikokun 88 temppelin pyhiinvaellus kunnioittamaan saarella syntynyttä Kūkaita. Reitti valmistui alun perin vuonna 1832. Ninna-ji otettiin yhdessä Kioton muiden kulttuuriaarteiden kanssa Unescon maailmanperintöluetteloon vuonna 1994. == Lähteet == == Aiheesta muualla == Luokka:Japanin buddhalaiset temppelit Luokka:Kioton temppelit ja pyhäköt Luokka:Unescon maailmanperintökohteet Japanissa
Luettelo Suomen virallisen singlelistan ykkösistä vuonna 1999

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 1999. Viikko Artisti Kappale Levy- yhtiö(t) 1 Nightwish Sacrament of Wilderness Spinefarm 2 Nylon Beat Viimeinen MTV Musiikki 3 The Offspring Pretty Fly (For A White Guy) Columbia / Sony 4 Nightwish Sacrament of Wilderness Spinefarm 5 Nightwish Sacrament of Wilderness Spinefarm 6 Don Huonot Tule sellaisena kuin olet Terrier / BMG 7 Don Huonot Tule sellaisena kuin olet Terrier / BMG 8 Children of Bodom Downfall Spinefarm 9 Children of Bodom Downfall Spinefarm 10 Aikakone Anna mun bailaa RCA / BMG 11 Aikakone Anna mun bailaa RCA / BMG 12 Aikakone Anna mun bailaa RCA / BMG 13 Aikakone Anna mun bailaa RCA / BMG 14 Nightwish Walking In the Air Spinefarm 15 Apulanta Hallaa (EP) Levy-yhtiö 16 Britney Spears …Baby One More Time Jive / EMI 17 Apulanta Hallaa (EP) Levy-yhtiö 18 A-Tyyppi feat. Antero Mertaranta Ihanaa, Leijonat, ihanaa Columbia / Sony 19 A-Tyyppi feat. Antero Mertaranta Ihanaa, Leijonat, ihanaa Columbia / Sony 20 A-Tyyppi feat. Antero Mertaranta Ihanaa, Leijonat, ihanaa Columbia / Sony 21 Mr. Oizo Flat Beat F. Communications / MNW 22 Mr. Oizo Flat Beat F. Communications / MNW 23 Aikakone Anna mun bailaa RCA / BMG 24 Aikakone Anna mun bailaa RCA / BMG 25 Aikakone Anna mun bailaa RCA / BMG 26 Madonna Beautiful Stranger Maverick / Warner Music 27 Aikakone Anna mun bailaa RCA / BMG 28 Madonna Beautiful Stranger Maverick / Warner Music 29 Jennifer Lopez If You Had My Love Columbia / Sony 30 Lou Bega Mambo No. 5 Laudstark / BMG 31 Lou Bega Mambo No. 5 Laudstark / BMG 32 Lou Bega Mambo No. 5 Laudstark / BMG 33 Lou Bega Mambo No. 5 Laudstark / BMG 34 Lou Bega Mambo No. 5 Laudstark / BMG 35 Eiffel 65 Blue (Da Ba Dee) Bliss / BMG 36 Eiffel 65 Blue (Da Ba Dee) Bliss / BMG 37 Eiffel 65 Blue (Da Ba Dee) Bliss / BMG 38 Eiffel 65 Blue (Da Ba Dee) Bliss / BMG 39 Eiffel 65 Blue (Da Ba Dee) Bliss / BMG 40 Eiffel 65 Blue (Da Ba Dee) Bliss / BMG 41 Eiffel 65 Blue (Da Ba Dee) Bliss / BMG 42 Apulanta & Don Huonot Torremolinos 2000 Levy-yhtiö / Terrier / BMG 43 Apulanta & Don Huonot Torremolinos 2000 Levy-yhtiö / Terrier / BMG 44 Apulanta & Don Huonot Torremolinos 2000 Levy-yhtiö / Terrier / BMG 45 Apulanta & Don Huonot Torremolinos 2000 Levy-yhtiö / Terrier / BMG 46 Apulanta & Don Huonot Torremolinos 2000 Levy-yhtiö / Terrier / BMG 47 Apulanta & Don Huonot Torremolinos 2000 Levy-yhtiö / Terrier / BMG 48 HIM Join Me Terrier / BMG 49 Apulanta Käännä se pois Levy-yhtiö 50 Apulanta Käännä se pois Levy-yhtiö 51 HIM Join Me Terrier / BMG 52 HIM Join Me Terrier / BMG == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 1999 Singlelista 1999
Maloninitriili

Maloninitriili on orgaaninen yhdiste (nitriili), joka on huoneenlämmössä (20 °C) olomuodoltaan väritöntä kiteistä ainetta tai valkoista jauhetta. Sen kemiallinen kaava on C3H2N2 ja rakennekaava on CNCH2CN. Maloninitriilista käytetään myös nimityksiä propaanidinitriili, malonihappodinitriili, syanoasetonitriili ja metyleenidinitriili. Maloninitriilin moolimassa on 66,1 g/mol, sulamispiste 30–34 °C, kiehumispiste 218–220 °C, tiheys 1,19 g/cm3, liukoisuus veteen 20 °C lämpötilassa 13,3 g/100 ml, leimahduspiste 112 °C, ja CAS-numero 109-77-3. Maloninitriiliä valmistetaan asetonitriilin ja vetysyanidin reaktiolla 700 °C:n lämpötilassa. Myös syanoasetamidi ja fosforipentakloridin reaktiota on käytetty. Yhdistettä käytetään lajasti muun muassa lääkeaineiden, väriaineiden ja maatalouskemikaalien valmistuksessa. Sitä käytetään lisäksi kullan metallurgiassa.Harald Strittmatter, Stefan Hildbrand & Peter Pollak: Malonic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2007. Katso myös sukkinonitriili eli butaanidinitriili. == Ympäristö- ja terveysvaikutukset == Lyhytaikainen altistus ärsyttää silmiä, ihoa ja hengitysteitä. == Lähteet == == Aiheesta muualla == * Luokka:Nitriilit
Suomen Sosialidemokraattinen Sanomalehtimiesliitto

Suomen Sosialidemokraattinen Sanomalehtimiesliitto (SSSL) on 28.-29. joulukuuta 1907 Tampereella perustettu Suomen vanhin edelleen toimiva toimittajien ammatillis-aatteellinen etujärjestö. Nimensä mukaisesti se yhdistää mediassa ja viestinnässä työskenteleviä sosiaalidemokraattiset periaatteet hyväksyviä ihmisiä. Liiton jäsenistö työskentelee pääasiassa ammattiyhdistyslehdissä, työväenlehtitaloissa ja sähköisessä mediassa. Sen puheenjohtaja on Jukka Halonen. Jäseniä liitossa oli vuoden 2022 alussa 241. Liitto julkaisee vuosittain Mustemaalari-nimisen vuosikirjan ja jakaa joka toinen vuosi pidettävässä liittokokouksessaan Mustemaalari-palkinnon, joka myönnetään viestinnän piirissä saavutetuista ansioista. SSSL on SAK:n jäsen. Sillä on läheiset suhteet SDP:hen. Alan työehtosopimukset neuvottelee Suomen Journalistiliitto. == Lähteet == == Kirjallisuutta == * Jussi Raito. Työväen sanomalehdet ja sanomalehtimiehet. Suomen Sosialidemokraattinen Sanomalehtimiesliitto 1907 - 1947. Lahti 1947. * Erkki Wiksten. "Sosialidemokraattisen lehdistön taipaleelta. Suomen Sosialidemokraattisen Sanomalehtimiesliiton ja T-lehdistön juhlajulkaisu." Helsinki 1968. * Sanan Vapaus: Suomen sosialidemokraattinen Sanomalehtimiesliitto ry:n 70-vuotisjuhlajulkaisu. Tampere 1978. ISBN 951-99160-0-8 * Marjatta Pöllänen ym. "Vuosisata sitoutunutta journalismia. Suomen Sosialidemokraattinen Sanomalehtimiesliitto SSSL ry 1907 - 2007." Turenki 2007. ISSN 0789-8819 == Aiheesta muualla == * SSSL:n kotisivut Luokka:Suomen Sosialidemokraattinen Puolue Luokka:SAK:n jäsenjärjestöt